《潮生》
明代·屠本畯

潮生君未来，潮落君又去。
来去总无常，劳劳西江渚。
江渚月明潮又回，郎行那得好怀开。
明朝试看天边月，不待潮生荡桨来。

作者简介：浙江鄞县人，字田叔。屠大山子。以父荫授刑部检校，迁太常典簿。后出为两淮运同，迁辰州知府。喜读书，至老不倦。为人旷达，尝起生圹于乡，自撰行状，称憨先生。有《太常典录》、《田叔诗草》。